Andres Krumme

Andres Krumme (sündinud 13. aprillil 1972 Keilas) on eesti materjaliteadlane.Eesti TeadusinfosüsteemTallinna Tehnikaülikooli teadusportaal

Haridus
Lõpetas Keila 1. Keskkooli 1990 ja Tallinna Tehnikaülikooli õmblustoodete konstrueerimise eriala inseneri kutsega 1995. Omandas TTÜs materjalitehnoloogia õppesuunal tehnikateaduste magistri (1997) ja doktori (2004) kraadi. Kraadiõpingud sooritas rahvusvahelise naftakeemiaettevõtte Borealis Polymers Soome filiaalis Porvoos.Tallinna Tehnikaülikooli koduleht

Töökäik
Töötab Tallinna Tehnikaülikoolis aastast 1993: polümeermaterjalide instituudi (kuni 1994 puidu-, polümeeride ja tekstiiliinstituut) laborant 1993-1994, assistent 1995-2004, dotsent 2004, vanemteadur 2005-2012, professor ja instituudi direktor 2012-2016; aastast 2017 materjali- ja keskkonnatehnoloogia instituudi professor (2020-2024 kaasprofessor tenuuris, alates 2025 uurija-professor) ning biopolümeeride tehnoloogia labori juhataja.

Teadustöö
Uurimistöö põhisuunad: tekstiili- ja plastide tehnoloogia, jätkusuutlikkuse tagamine polümeermaterjalide valdkonnas, taastumatutel maavaradel põhinevate polümeermaterjalide asendamine biopõhiste materjalidega, polümeermaterjalide ringmajandus.

Tunnustus
 2021 Tallinna Tehnikaülikooli aasta õppejõud 2020
 2021 Eesti teaduse populariseerimise riikliku konkursi 2. preemia

Viited

Välislingid
 Andres Krumme Eesti Teadusinfosüsteemis
 Andres Krumme publikatsioonid

Kategooria:Eesti tehnikateadlased
Kategooria:Eesti materjaliteadlased
Kategooria:Tallinna Tehnikaülikooli professorid
Kategooria:Sündinud 1972